FILICES. - CAM 
inter fibras posita, medulla sunt repleta. Etiamsi structura filicum. arborearum et Monocotyledonum ali- 
quantum differt, in utraque tamen eadem fibrarum dispositio eademque crescendi ratio cernitur. 
Ex Brisseau lMirbelii *) sententia. organisatio harum plantarum medium tenet inter Monocotyle- 
donum et plantarum inferiorum ordinum structuram. Caudicem, earum nonnisi fasciculum esse petiolorum 
dicit, fibras enim ejus a basi frondes versus divergere in easque excurrere , saepissime 'aà fibris illis figuras 
effingi symmetricas, sique posteriori incremento coníluant, laminas eas efficere irregulariter tortas. In caule 
centralem tantum occurrere vegetationem. 
Item Linkius**),cui subtiliorem structurae filicum arborearum disquisitionem debemus, censet, cau- 
dicem earum fasciculum esse mere petiolorum. Eodem auctore in sectione caudicis transversali strata 
irregulariter dissita cernuntur fusca et alba; dicit, microscopii ope facile intelligi, lignum ex albis tantum 
stratis, quamvis ea molliora sint, formatum, et fere totum e majoribus vasis spiralibus compositum esse; 
'fusca vero strata, quamyis duriora, e cellulis prosenchymatosis constare. - Ductus intercellulares permag- 
nos apparere, iisque canales effici, quales et in squamis filicum, et in muscis conspiciantur. Alba ligni 
strata annulos exhibere neque tamen prorsus clausos, quorum concaya pars in quovis petiolo extrorsum spec- 
tet. Petioli seu orbis hujus centrum non esse aequabile, sed laminis lignosis repletum esse. Haec ligni 
Strata partim parallela esse cum exteriore orbe partim ea longe minora, et speciem offere fibrarum irre- 
gulariter sparsarum, Intervalla stratorum tum fuscorum tum alborum contextu celluloso esse repleta. 
Decandollius ***) quoque filicibus arboreis Monocotyledonearum tribuit structuram, asserens, in 
sectione transversali maculas fuscas cerni, subrotundas et varie formatas, quae fasciculis efficiantur fibra- 
rum contextu cellulo separatis. Caudicis peripheriam e contextu celluloso formari, qui corticis locum 
expleat, neque eum conjunctum esse cum ligno, quod intra cylindrum centralem fibrosumque evolvatur; 
cylindrum hunc multa continére vasa scalariformia. Ramificationem caudicis inde ab hoc cylindro oriri, et 
nonnisi fibris discedentibus nasci. 
Hae igitur omnes sententiae in eo consentiunt, filicum arborearum lignum e,fibrarum fasciculis 
constare, irregulariter et varie tortis et a se invicem separatis , filicesque tum ligni structura, tum vegeta- 
tionis indole cum Monocotyledoneis congruere. 
$. 3. Enumeratis superiorum sententiis, venio nunc ad proprias investigationes, quas institui in cau- 
dicibus decem specierum filieum arborearum nempe: 4lsophilarum nigrae Mart., phaleratae Mart., Schan- 
schin Mart., vestitae Mart., Cyatheae Sternbergii Pohl., Delgadii Pohl.) Didymochlaenae sinuosae 
JDesv., Chnoophorae excelsae Mart., (Polypodii corcovadensis Rad.), alius speciei, quam nomine Polypodii 
armati e horto B. berolinensi accepit editor, et in caudice speciei non definitae. 
.4. Caudex filicum arborearum (Tab. X XVII. et X XV/IIL).strictus est,ad apicem versus paulo 
attenuatus, simplex, apice frondibus vestitus, teres, sed ob frondium cicatrices et pulvinos prominentes cy- 
lindri formam non plane referens. 
Cum Palmarum caudice comparari solet, quae comparatio tum tantum apta est, cum habitum ejus , 
formam gracilem, et terminalem frondium situm respicimus; cum vero frondium insertionem respicimus, 
quae nunquam amplexicaules sunt, ut in Palmis, ad caudicem potius Cycadearum accedit E quibus ceterum 
*) Elérens de Botanique T. I. pag. 122. 
**) Linnaea 1826. pag- 414 — 417. 
*) Organographie végét. T. I. p. 232. 
1) Cyathearum Delgadii et C. Sternbergii, specierum a cl. Pohl'inSternbergii dae orbis primigenii Mescrip dcum 
atque tabulis B. C, illustratarum, caudices, ab inclyto illo Brasiliae pereg i nobis heic 
commemoramus, ceterum specierum ipsarum (quae nostrà sententiá Alsophilae generi adscribendae) naturam 
atque cum nostris affinitatem ignorantes. 
